27. ΝΟΜΟΘΕΤ. ΔΙΑΤΑΓΜΑ υπ’ αριθ. 3000 της 8/8 Σεπτ. 1954 Περί αποζημιώσεως κυρίων και ενοικιοστασιακών μισθωτών αστικών ακινήτων εν περιπτώσει αναγκαστικής απαλλοτριώσεως. Άρθρ.1.-Κατά τον καθορισμόν της αποζημιώσεως λόγω αναγκαστικής απαλλοτριώσεως, δια δημοσίαν ανάγκην ή ωφέλειαν, εκμεμισθωμένων αστικών ακινήτων, ων η μίσθωσις διατελεί υπό αναγκαστικήν παράτασιν δυνάμει του ενοικιοστασίου, πρέπει να λαμβάνηται υπ όψιν και η τυχόν εν τω ακινήτω ενοικιοστασιακή προστασία μισθωτού, εφ’ όσον αύτη επιφέρει κατά την κρίσιν του δικαστού, μείωσιν της αξίας του ακινήτου. Άρθρ.2.-1.Συντελεσθείσης της απαλλοτριώσεως ακινήτου κατά την έννοιαν της παρ. 1 του άρθρ. 7 του Α.Ν. 1731/1939, ως ούτος εκωδικοποιήθη δια του από 29/30.4.1953 Β.Δ/τος υπέρ του Δημοσίου ή Δήμου ή Κοινότητος δι’ εφαρμογήν εγκεκριμένου σχεδίου ρυμοτομίας ή δια την κατασκευήν Εθνικής, Επαρχιακής ή Κοινοτικής οδού έστω και άνευ σχεδίου ρυμοτομίας, πας νομεύς η οπωσδήποτε κάτοχος, μη καταλίπων εις τον υπέρ ου η απαλλοτρίωσις ελευθέραν την χρήσιν και την κατοχήν αυτού εντός οκταημέρου προθεσμίας από της συντελέσεως της απαλλοτριώσεως, αποβάλλεται εκ του ακινήτου τούτου παρά του Προέδρου Πρωτοδικών τη αιτήσει του επισπεύδοντος την αναγκαστικήν απαλλοτρίωσιν κατά την διαδικασίαν του άρθρ. 634 της Πολ. Δικονομίας, αποκλειομένης της παραπομπής της υποθέσεως εις το Δικαστήριον. Προκειμένου όμως περί μισθωτών προστατευομένων υπό του ενοικιοστασίου, η αποβολή διατάσσεται μετά προηγουμένην καταβολήν αυτοίς αποζημιώσεως, κατά τα εν τω επομένω άρθρ. 3 σχετικώς οριζόμενα. 2.Η απόφασις του Προέδρου Πρωτοδικών διαπιστώνει την συντέλεσιν της απαλλοτριώσεως καθώς και την καταβολήν της αποζημιώσεως προκειμένου περί αποβολής μισθωτών προστατευομένων υπό του ενοικιοστασίου, εκδίδεται εντός δέκα πέντε ημερών από της συζητήσεως και εκτελείται παρά παντός ενδιαφερομένου και της Αστυνομικής Αρχής μετά παρέλευσιν οκτώ ημερών από της κοινοποιήσεώς της εις τους αποβαλλομένους. Άρθρ.3.-1.Εάν πρόκειται περί μισθωτού μισθοσυντηρήτου, κατά τας διατάξεις του εκάστοτε ενοικιοστασίου, ή κατά το προηγούμενον άρθρον καταβλητέα εις αυτόν αποζημίωσις, ισούται προς 24 μηνιαία μισθώματα. Εις πάσαν άλλην περίπτωσιν η αποζημίωσις δύναται να ορίζηται μεταξύ 6 και 12 μηνιαίων μισθωμάτων. Ως μηνιαίον ως άνω μίσθωμα, προς υπολογισμόν της εν λόγω αποζημιώσεως, λαμβάνεται το τριακοσιαπλάσιον του κατά Οκτ. 1940 βασικού μισθώματος, ή ελλείψει τοιούτου το κατά τον αυτόν χρόνον τεκμαρτόν μίσθωμα, του θεωρουμένου μισθίου. Σελ. 248,04(β) Τεύχος 1354 Σελ. 8 Επί πλέον της ως άνω αποζημιώσεως καταβάλλονται εις τον μισθωτήν, μισθοσυντήρητον ή μη, τα έξοδα μετακομίσεως. 2.Εις περίπτωσιν υπάρξεως υπομισθωτών προστατευομένων υπό του ενοικιοστασίου, η αποζημίωσις κατανέμεται μεταξύ μισθωτού και υπομισθωτών αναλόγως της μισθωτικής αξίας του υφ’ εκάστου τούτων κατεχομένων εν τω μισθίω χώρου. 3.Υπόχρεος προς καταβολήν της ως άνω αποζημιώσεως και εξόδων μετακομίσεως είναι ο επισπεύδων την συντέλεσιν της απαλλοτριώσεως. Εις περίπτωσιν καθ’ ην η δαπάνη της απαλλοτριώσεως δεν βαρύνει τον επισπεύδονται ταύτην, η καταβολή της ως άνω αποζημίωσεως και εξόδων μετακομίσεως γίγνεται υπό του επισπεύδοντος την απαλλοτρίωσιν εις βάρος και δια λογαριασμόν του υποχρέου προς καταβολήν των δια την απαλλοτρίωσιν δαπανών. 4.Ο καθορισμός της αποζημιώσεως ταύτης ως και των εξόδων μετακομίσεως γίγνεται οριστικώς και τελεσιδίκως υπό του Προέδρου Πρωτοδικών κατά την διαδικασίαν του άρθρ. 634 της Πολιτικής Δικονομίας επί τη αιτήσει και επισπεύσει του επισπεύδοντος την συντέλεσιν της απαλλοτριώσεως, αποκλειομένης της παραπομπής της υποθέσεως εις το Πρωτοδικείον. Ομοίως γίγνεται και ο επιμερισμός εν τη περιπτώσει της παρ. 2 του παρόντος. 5.Απαγορεύεται η κατάληψις του μισθίου προ της καταβολής προς τους μισθωτάς ή υπομισθωτάς ή της νομίμου παρακαταθέσεως εν περιπτώσει αρνήσεως παραλαβής, της κατά τον παρόν Ν.Δ/μα αποζημίωσεως και εξόδων μετακομίσεως και της παρελεύσεως οκτώ ημερών από της καταβολής ή της κοινοποιήσεως της παρακαταθέσεως Εν περιπτώσει παρακαταθέσεως τα γραμμάτια παρακαταθήκης παραδίδονται εις τους δικαιούχους κατά την εκτέλεσιν της αποφάσεως. 6.Αι διατάξεις του παρόντος Ν.Δ/τος τίθενται εν ισχύϊ δι’ εκάστην ειδικήν περίπτωσιν δι’ αποφάσεως του Υπουργικού Συμβουλίου. 10.Γ.λ.27 Διαδικασία Αναγκαστικών Απαλλοτριώσεων Ακινήτων 26